
22-TA-3697: Noteikumu projekts (Grozījumi)
Grozījumi Ministru kabineta 2016. gada 15. marta noteikumos Nr. 158 "Darbības programmas "Izaugsme un nodarbinātība" 6.1.3. specifiskā atbalsta mērķa "Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu" 6.1.3.1. pasākuma "Rīgas pilsētas integrētas transporta sistēmas attīstība" īstenošanas noteikumi"

	Autors

	1.
	Noteikumu konsolidētā versija
4.1. specifiskā atbalsta mērķa ietvaros līdz 2023. gada 31. decembrim sasniedzams specifiskā atbalsta mērķa rezultāta rādītājs – vidējais transportlīdzekļa aizkavējuma laiks samazināts no 23,68 līdz 17,07 minūtēm;
	Iebildums
Lūdzam svītrot MK noteikumu projekta 1.punktu, kas paredz samazināt rezultāta rādītājam r.6.1.3.a “Vidējais transportlīdzekļa aizkavējuma laiks” noteikto sasniedzamo vērtību, ņemot vērā, ka minētā rādītāja sasniedzamā vērtība ir noteikta darbības programmā "Izaugsme un nodarbinātība" (turpmāk - DP) un rādītāju vērtību samazināšana nav atbalstāma bez attiecīgiem grozījumiem DP. 
Vienlaikus lūdzam papildināt anotāciju ar izvērstāku informāciju, kas pamato nepieciešamību grozījumiem MK noteikumu projekta 2.punktā, palielinot iznākuma rādītāja sasniedzamo vērtību, tādejādi nodrošinot skaidru un nepārprotamu informācijas izsekojamību rādītāju izmaiņām.
Piedāvātā redakcija
-
	Elīna Puriņa (FM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam sadaļā “Pašreizējā situācija” sadarbībā ar Vides aizsardzības un reģionālās attīstības ministriju precizēt un norādīt aktuālo informāciju par piešķirto un apgūto finansējumu projekta “Austrumu maģistrāles posma “Ieriķu–Vietalvas iela” 2. kārtas izbūve (posms no Staiceles ielas līdz Vietalvas ielai)” īstenošanai 2021. un 2022.gadā.
 
Piedāvātā redakcija
-
	Kristīne Kapteine-Miezere (FM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūgums sadaļas "Problēmas un risinājumi" apakšadaļas "Risinājuma apraksts" 2.punktu precizēt, lai būtu nepārprotami saprotams, ka šobrīd SAM 6.1.3.1. ietvaros ir izveidojies finansējuma atlikums (ar 10.08.2021.grozījumiem MNK Nr.158 piešķirtais papildu KF finansējumu 13 515 000 euro apmērā), kuru īstenošanai ir piesaistīts aizdevums no valsts budžeta līdzekļiem.), kurš netiek pārvirzīts esošo projektu īstenošanai, bet tiek plānots jauna projekta īstenošanai.
Kā arī nepieciešams papildināt, ka, lai pašvaldība iesniegtu jaunu projekta iesniegumu, āgentūrai nepieciešams izsludināt atlasi.
Piedāvātā redakcija
2) Savukārt, lai nezaudētu šobrīd SAM 6.1.3.1. ietvaros ir izveidojušos finansējuma atlikumu, kas ar 10.08.2021.grozījumiem MNK Nr.158 papildus tika piešķirts - KF finansējums 13 515 000 euro apmērā, Pašvaldība ir ierosinājusi [1] novirzīt KF finansējumu 11 850 603 euro apmērā Pašvaldības projektam “Satiksmes pārvada pār dzelzceļu pie Brasas stacijas (Brasas tilta) rekonstrukcija” (turpmāk – Brasas pārvada projekts), kuru īstenošanai ir piesaistīts aizdevums no valsts budžeta līdzekļiem.
	Kristīne Šmite (CFLA)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Lūdzam anotācijas 3.sadaļas 6.punktā norādīto pēdējo rindkopu pārcelt uz punktu “Cita informācija”.
Piedāvātā redakcija
-
	Guna Federe (FM)



